ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Μαρτίου 1997 (1) για την κατάργηση των δασμών που επιβάλλονται σε ορισμένα οινοπνευματώδη ποτά (97/360/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη πρόταση,

την πρόταση της Επιτροπής,

Εκτιμώντας:

ότι η κατάργηση δασμών από τις Ηνωμένες Πολιτείες και την Ευρωπαϊκή Κοινότητα θεωρείται ότι είναι γενικά ωφέλιμη 7 ότι οι Ηνωμένες Πολιτείες και η Ευρωπαϊκή Κοινότητα έχουν προετοιμάσει συμφωνία υπό μορφή μνημονίου συμφωνίας για τα οινοπνευματώδη ποτά 7 ότι η συμφωνία συμπεριλαμβάνει τροποποιήσεις του πίνακα CXL της ΕΚ - Οινοπνευματώδη ποτά -, που θα πρέπει να υποβληθούν στον Παγκόσμιο Οργανισμό Εμπορίου 7

ότι η συμφωνία υπό μορφή μνημονίου συμφωνίας μεταξύ των Ηνωμένων Πολιτειών και της Ευρωπαϊκής Κοινότητας για τα οινοπνευματώδη ποτά, θα πρέπει να εγκριθεί εξ ονόματος της Κοινότητας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η συμφωνία υπό μορφή μνημονίου συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για τα οινοπνευματώδη ποτά, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Η Επιτροπή εξουσιοδοτείται να υποβάλει στον Παγκόσμιο Οργανισμό Εμπορίου τις τροποποιήσεις του κοινοτικού πίνανα όπως εκτίθενται στον πίνακα CXL της ΕΚ - Οινοπνευματώδη ποτά - που περιέχεται στη συνημμένη συμφωνία.

Άρθρο 3

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία υπό μορφή μνημονίου συμφωνίας, δεσμεύοντος την Κοινότητα.

Άρθρο 4

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 24 Μαρτίου 1997.

Για το Συμβούλιο

Ο Πρόεδρος

H. VAN MIERLO

(1) Το ενοποιημένο κείμενο αυτής της απόφασης ενσωματώνει τις διορθώσεις που ενέκρινε το Συμβούλιο στις 14 Μαΐου 1997.
ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Δεκεμβρίου 1997 σχετικά με παράταση εξαίρεσης που παραχωρήθηκε στη Γερμανία βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (Το κείμενο στη γερμανική γλώσσα είναι το μόνο αυθεντικό) (97/847/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 97/27/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 8 παράγραφος 2 στοιχείο γ),

Εκτιμώντας:

ότι με την απόφασή της 95/460/ΕΚ (3), η Επιτροπή ενέκρινε την αίτηση εξαίρεσης που υπέβαλε η Ομοσπονδιακή Δημοκρατία της Γερμανίας βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ όσον αφορά ένα τύπο λαμπτήρων εκκένωσης αερίων που προορίζεται να εξοπλίζει τέσσερις τύπους προβολέων προς χρήση σε μηχανοκίνητα οχήματα, ο οποίος πληροί τις απαιτήσεις των κανονισμών αριθ. 8, 98 και 99 της ΟΕΕ (οικονομική επιτροπή των Ηνωμένων Εθνών για την Ευρώπη), προκειμένου να χορηγηθεί έγκριση ΕΚ 7

ότι η αίτηση παράτασης της εξαίρεσης που υπέβαλε η Γερμανία στις 14 Ιουλίου 1997 οφείλεται στο γεγονός ότι δεν έχουν ακόμη αρχίσει να ισχύουν τα μέτρα που είναι αναγκαία για την προσαρμογή στην τεχνική πρόοδο των επί μέρους οδηγιών, και επομένως χρειάζεται να παραταθεί η εν λόγω εξαίρεση έως την έναρξη ισχύος των ανωτέρω οδηγιών και πάντως για χρονικό διάστημα το πολύ εικοσιτεσσάρων μηνών 7

ότι η επιτροπή για την προσαρμογή στην τεχνική πρόοδο, η οποία έχει συσταθεί σύμφωνα με την οδηγία 70/156/ΕΟΚ, γνωμοδότησε θετικά για το μέτρο που προβλέπει η παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Παρατείνεται η εξαίρεση που χορηγήθηκε στη Γερμανία με την απόφαση 95/460/ΕΚ έως ότου αρχίσουν να εφαρμόζονται τα μέτρα προσαρμογής των οικείων επιμέρους οδηγιών στην τεχνική πρόοδο, και πάντως για χρονικό διάστημα το πολύ εικοσιτεσσάρων μηνών.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 3 Δεκεμβρίου 1997.

Για την Επιτροπή

Martin BANGEMANN

Μέλος της Επιτροπής

(1) ΕΕ L 42 της 23. 2. 1970, σ. 1.

(2) ΕΕ L 233 της 25. 8. 1997, σ. 1.

(3) ΕΕ L 265 της 8. 11. 1995, σ. 39.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Νοεμβρίου 1997 για την παράταση της κοινής θέσης 95/544/ΚΕΠΠΑ σχετικά με τη Νιγηρία (97/821/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο I.2,

Εκτιμώντας:

ότι, στις 4 Δεκεμβρίου 1996, το Συμβούλιο καθόρισε, με βάση το άρθρο I.2 της συνθήκης για την Ευρωπαϊκή Ένωση, την κοινή θέση 95/544/ΚΕΠΠΑ σχετικά με τη Νιγηρία (1) 7

ότι, στις 4 Δεκεμβρίου 1997, η εν λόγω κοινή θέση παύει να ισχύει 7 ότι, βάσει του σημείου 3 της κοινής θέσης, αυτή θα πρέπει να παραταθεί εκ νέου,

ΑΠΟΦΑΣΙΖΕΙ:

Άρθρο 1

Η κοινή θέση 95/544/ΚΕΠΠΑ παρατείνεται έως την 1η Νοεμβρίου 1998.

Άρθρο 2

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 28 Νοεμβρίου 1997.

Για το Συμβούλιο

Ο Πρόεδρος

G. WOHLFART

(1) ΕΕ L 309 της 21. 12. 1995, σ. 1 7 κοινή θέση όπως τροποποιήθηκε τελευταία από την απόφαση 97/358/ΚΕΠΠΑ (ΕΕ L 153 της 11. 6. 1997, σ. 6).
ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Απριλίου 1997 σχετικά με τη σύναψη συμφωνίας μεταξύ της Ευρωπαϊκής Κοινότητας και της Δημοκρατίας της Κορέας για τις προμήθειες των φορέων εκμετάλλευσης τηλεπικοινωνιών και συμφωνίας υπό μορφή μνημονίου σχετικά με τις προμήθειες των ιδιωτικών φορέων εκμετάλλευσης τηλεπικοινωνιών (97/784/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη περίοδος,

την πρόταση της Επιτροπής,

Εκτιμώντας:

ότι πρέπει να εγκριθούν οι συμφωνίες μεταξύ της Ευρωπαϊκής Κοινότητας και της Δημοκρατίας της Κορέας για τις προμήθειες των φορέων εκμετάλλευσης τηλεπικοινωνιών και η συμφωνία υπό μορφή μνημονίου σχετικά με τις προμήθειες των ιδιωτικών φορέων εκμετάλλευσης τηλεπικοινωνιών 7

ότι η σύναψη της συμφωνίας για τις προμήθειες και της συμφωνίας υπό μορφή μνημονίου θα πρέπει να βασίζεται αποκλειστικά στο άρθρο 113 της συνθήκης διότι οι συμφωνίες ισχύουν μόνο για προϊόντα και υπηρεσίες οι οποίες έπονται της προμήθειας αυτών των προϊόντων 7

ότι πρέπει να εξουσιοδοτηθεί η Επιτροπή από το Συμβούλιο, μετά από διαβούλευση με ειδική επιτροπή που θα ορίσει το Συμβούλιο, να εγκρίνει εξ ονόματος της Κοινότητας τροποποιήσεις του παραρτήματος Ι της συμφωνίας για τις προμήθειες των φορέων εκμετάλλευσης τηλεπικοινωνιών 7 ότι εντούτοις, η εξουσιοδότηση αυτή θα περιορίζεται στις τροποποιήσεις που προκύπτουν από την εφαρμογή της διαδικασίας του άρθρου 8 της οδηγίας 93/38/ΕΟΚ του Συμβουλίου, της 14ης Ιουνίου 1993, περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των τηλεπικοινωνιών (1),

ΑΠΟΦΑΣΙΣΕ ΤΑ ΕΞΗΣ:

Άρθρο 1

Η συμφωνία μεταξύ της Ευρωπαϊκής Κοινότητας και της Δημοκρατίας της Κορέας για τις προμήθειες των φορέων εκμετάλλευσης τηλεπικοινωνιών και η συμφωνία υπό μορφή μνημονίου σχετικά με τις προμήθειες των ιδιωτικών φορέων εκμετάλλευσης τηλεπικοινωνιών, εγκρίνονται εξ ονόματος της Κοινότητας.

Το κείμενο της συμφωνίας και του μνημονίου επισυνάπτονται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο το εξουσιοδοτούμενο να υπογράψει τη συμφωνία και το μνημόνιο δεσμεύοντας την Κοινότητα.

Άρθρο 3

Η Επιτροπή εξουσιοδοτείται να εγκρίνει, εξ ονόματος της Κοινότητας, τροποποιήσεις του παραρτήματος Ι της συμφωνίας για τις προμήθειες των φορέων εκμετάλλευσης τηλεπικοινωνιών.

Η Επιτροπή επικουρείται προς τούτο από ειδική επιτροπή οριζόμενη από το Συμβούλιο.

Η εξουσιοδότηση που αναφέρεται στην παράγραφο 1 του παρόντος άρθρου περιορίζεται στις τροποποιήσεις που θα απαιτηθούν σε περίπτωση που ισχύσουν οι διαδικασίες που ορίζονται στο άρθρο 8 της οδηγίας 93/38/ΕΟΚ του Συμβουλίου.

Λουξεμβούργο, 22 Απριλίου 1997.

Για το Συμβούλιο

Ο Πρόεδρος

J. VAN AARTSEN

(1) ΕΕ L 199 της 9. 8. 1993, σ. 84 7 οδηγία όπως τροποποιήθηκε από την πράξη προσχώρησης του 1994.
ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Νοεμβρίου 1997 για τροποποίηση ορισμένων στοιχείων του καταλόγου που εμφαίνεται στο παράρτημα του κανονισμού (ΕΟΚ) αριθ. 55/87 για την κατάρτιση του καταλόγου των πλοίων που το συνολικό τους μήκος υπερβαίνει τα οχτώ μέτρα και επιτρέπεται να αλιεύουν με τη βοήθεια δοκότρατων σε ορισμένες παράκτιες ζώνες της Κοινότητας (97/755/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3094/86 του Συμβουλίου της 7ης Οκτωβρίου 1986 για την πρόβλεψη τεχνικών μέτρων διατήρησης των αλιευτικών πόρων (1), όπως τροποποιήθηκε τελευταία από τον κανονισμό (ΕΚ) αριθ. 3071/95 (2),

τον κανονισμό (ΕΟΚ) αριθ. 55/87 της Επιτροπής της 30ής Δεκεμβρίου 1986 για την κατάρτιση του καταλόγου των πλοίων συνολικού μήκους που δεν υπερβαίνει τα οχτώ μέτρα, που επιτρέπεται να αλιεύουν με δοκότρατες σε ορισμένες περιοχές της Κοινότητας (3), όπως τροποποιήθηκε τελευταία από τον κανονισμό (ΕΚ) αριθ. 3410/93 (4), και ιδίως το άρθρο 3,

Εκτιμώντας:

ότι, οι αρχές των ενδιαφερομένων κρατών μελών ζήτησαν να τροποποιηθούν τα στοιχεία που εμφαίνονται στον κατάλογο που προβλέπεται στο άρθρο 9 παράγραφος 3 στοιχείο β) του κανονισμού (ΕΟΚ) αριθ. 3094/86 7 ότι οι αιτήσεις αυτές περιέχουν όλες τις πληροφορίες που τις αιτιολογούν με βάση το άρθρο 3 του κανονισμού (ΕΟΚ) αριθ. 55/87 7 ότι από την εκτίμηση αυτών των πληροφοριών, προκύπτει η συμφωνία τους με την προαναφερόμενη διάταξη και ότι πρέπει, ως εκ τούτου, να τροποποιηθούν τα στοιχεία του καταλόγου που εμφαίνονται στο παράρτημα του εν λόγω κανονισμού,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα στοιχεία του καταλόγου που εμφαίνονται στο παράρτημα του κανονισμού (ΕΟΚ) αριθ. 55/87 τροποποιούνται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 3 Νοεμβρίου 1997.

Για την Επιτροπή

Emma BONINO

Μέλος της Επιτροπής

(1) ΕΕ L 288 της 11. 10. 1986, σ. 1.

(2) ΕΕ L 329 της 30. 12. 1995, σ. 14.

(3) ΕΕ L 8 της 10. 1. 1987, σ. 1.

(4) ΕΕ L 310 της 14. 12. 1993, σ. 27.

ANEXO - BILAG - ANHANG - ΠΑΡΑΡΤΗΜΑ - ANNEX - ANNEXE - ALLEGATO - BIJLAGE - ANEXO - LIITE - BILAGA

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Οκτωβρίου 1997 σχετικά με τη χρηματοδοτική συνεισφορά της Κοινότητας για την εξάλειψη της ψευδοπανώλης των πτηνών στη Γερμανία (Το κείμενο στη γερμανική γλώσσα είναι το μόνο αυθεντικό) (97/659/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 3 παράγραφος 3 και το άρθρο 4 παράγραφος 2,

Εκτιμώντας:

ότι το 1995 στη Γερμανία εμφανίστηκαν 28 κρούσματα ψευδοπανώλης των πτηνών 7 ότι η εμφάνιση αυτής της ασθένειας αποτελεί σοβαρό κίνδυνο για τα πουλερικά της Κοινότητας και ότι η Κοινότητα, για να βοηθήσει στην όσο το δυνατόν ταχύτερη εξάλειψη της ασθένειας, έχει τη δυνατότητα να αντισταθμίσει τις προκληθείσες απώλειες 7

ότι, μόλις έγινε η επίσημη διάγνωση της ψευδοπανώλης των πτηνών, οι εθνικές αρχές έλαβαν τα κατάλληλα μέτρα τα οποία περιλαμβάνονται στα μέτρα που απαριθμούνται στο άρθρο 3 παράγραφος 2 της απόφασης 90/424/ΕΟΚ 7 ότι η Γερμανία κοινοποίησε αυτά τα μέτρα 7

ότι πληρούνται οι όροι για τη χρηματοδοτική συνδρομή της Κοινότητας 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Γερμανία μπορεί να λάβει τη χρηματοδοτική συνδρομή της Κοινότητας για τα κρούσματα της ψευδοπανώλης των πτηνών, που εμφανίστηκαν το 1995. Η χρηματοδοτική συνεισφορά της Κοινότητας είναι:

- το 50 % των δαπανών που πραγματοποίησε η Γερμανία για να αποζημιώσει τον ιδιοκτήτη για τη θανάτωση και την καταστροφή των πουλερικών και των προϊόντων πουλερικών,

- το 50 % των δαπανών που πραγματοποίησε η Γερμανία για τον καθαρισμό, και την απολύμανση της εκμετάλλευσης και του εξοπλισμού της,

- το 50 % των δαπανών που πραγματοποίησε η Γερμανία για να αποζημιώσει τον ιδιοκτήτη για την καταστροφή των μολυσμένων ζωοτροφών και του μολυσμένου εξοπλισμού.

Άρθρο 2

1. Η χρηματοδοτική συμμετοχή της Κοινότητας χορηγείται μετά την υποβολή των δικαιολογητικών εγγράφων.

2. Τα στοιχεία που αναφέρονται στην παράγραφο 1 διαβιβάζονται από τη Γερμανία το αργότερο τρεις μήνες μετά την κοινοποίηση της παρούσας απόφασης.

Άρθρο 3

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 1 Οκτωβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18. 8. 1990, σ. 19.

(2) ΕΕ L 168 της 2. 7. 1994, σ. 31.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 6ης Οκτωβρίου 1997 για αντικατάσταση δύο παραιτηθέντων μελών της επιστημονικής και τεχνικής επιτροπής (97/C 321/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 134,

την απόφαση του Συμβουλίου, της 7ης Φεβρουαρίου 1994, για την ανανέωση των μελών της επιστημονικής και τεχνικής επιτροπής (1),

τη γνώμη της Επιτροπής,

Εκτιμώντας ότι, μετά την παραίτηση των κυρίων Luis DEL VAL και Adolf HάTTL, που γνωστοποιήθηκε στο Συμβούλιο με επιστολή της ισπανικής κυβέρνησης, στις 18 Φεβρουαρίου 1994, και με επιστολή της γερμανικής κυβέρνησης, στις 13 Φεβρουαρίου 1994, κενώθηκε η θέση δύο μελών της προαναφερόμενης επιτροπής,

ΑΠΟΦΑΣΙΖΕΙ:

Άρθρο 1

Οι κύριοι Agustνn GRAU MALONDA και Wulf BάRKLE διορίζονται μέλη της επιστημονικής και τεχνικής επιτροπής, σε αντικατάσταση αντιστοίχως των κυρίων Luis DEL VAL και Adolf HάTTL και για το υπόλοιπο της θητείας του, δηλαδή έως τις 31 Μαρτίου 1998.

Άρθρο 2

Καθένας από τους διορισμούς αυτούς ισχύει από την ημερομηνία κατά την οποία το Συμβούλιο θα λάβει την αποδοχή του.

Λουξεμβούργο, 6 Οκτωβρίου 1997.

Για το Συμβούλιο

Ο Πρόεδρος

J. POOS

(1) ΕΕ C 48 της 13. 2. 1994, σ. 5.
ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Ιουλίου 1997 για την τροποποίηση της απόφασης 97/252/ΕΚ της Επιτροπής για την κατάρτιση των προσωρινών καταλόγων επιχειρήσεων τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα που προορίζονται για κατανάλωση από τον άνθρωπο (Κείμενο που παρουσιάζει ενδιαφέρον για τον ΕΟΧ) (97/617/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών καταλόγων επιχειρήσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας και ζώντα δίθυρα (1), όπως τροποποιήθηκε από την απόφαση 97/34/ΕΚ (2), και ιδίως το άρθρο 2 παράγραφος 1 και το άρθρο 7,

Εκτιμώντας:

ότι με την απόφαση 95/340/ΕΚ της Επιτροπής (3), όπως τροποποιήθηκε τελευταία με την απόφαση 96/584/ΕΚ (4), καταρτίστηκε κατάλογος των τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα που προορίζονται για κατανάλωση από τον άνθρωπο 7

ότι, για τις χώρες που εμφαίνονται στον κατάλογο αυτό, οι όροι υγειονομικού ελέγχου και η κτηνιατρική πιστοποίηση που απαιτούνται για την εισαγωγή γάλακτος και προϊόντων με βάση το γάλα καθορίστηκαν με την απόφαση 95/343/ΕΚ της Επιτροπής (5), όπως τροποποιήθηκε τελευταία από την απόφαση 97/115/ΕΚ (6) 7

ότι με την απόφαση 97/252/ΕΚ της Επιτροπής (7), όπως τροποποιήθηκε τελευταία από την απόφαση 97/598/ΕΚ (8), καταρτίστηκαν προσωρινοί κατάλογοι επιχειρήσεων τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα που προορίζονται για ανθρώπινη κατανάλωση 7

ότι μετά από κοινοτική επιτόπια επιθεώρηση διαπιστώθηκε για την Πολωνία αφενός η μη τήρηση των απαιτήσεων που ορίζονται από την κοινοτική νομοθεσία από μία επιχείρηση και αφετέρου η μη τήρηση των παρεχόμενων εγγυήσεων στην Επιτροπή από την αρμόδια αρχή 7

ότι πρέπει επομένως να ληφθούν τα απαραίτητα μέτρα 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 97/252/ΕΚ που αφορά την Πολωνία αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 29 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 243 της 11. 10. 1995, σ. 17.

(2) ΕΕ L 13 της 16. 1. 1997, σ. 33.

(3) ΕΕ L 200 της 24. 8. 1995, σ. 38.

(4) ΕΕ L 255 της 9. 10. 1996, σ. 20.

(5) ΕΕ L 200 της 24. 8. 1995, σ. 52.

(6) ΕΕ L 42 της 13. 2. 1997, σ. 16.

(7) ΕΕ L 101 της 18. 4. 1997, σ. 46.

(8) ΕΕ L 240 της 2. 9. 1997, σ. 8.

ANEXO - BILAG - ANHANG - ΠΑΡΑΡΤΗΜΑ - ANNEX - ANNEXE - ALLEGATO - BIJLAGE - ANEXO - LIITE - BILAGA

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουλίου 1997 για τροποποίηση της απόφασης 97/20/ΕΚ για την κατάρτιση του καταλόγου των τρίτων χωρών που πληρούν τις προϋποθέσεις ισοτιμίας για τους όρους παραγωγής και διάθεσης στην αγορά των δίθυρων μαλακίων, των εχινόδερμων, των χιτωνόζωων και των θαλάσσιων γαστερόποδων (Κείμενο που παρουσιάζει ενδιαφέρον για τον ΕΟΧ) (97/565/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/492/ΕΟΚ του Συμβουλίου, της 15ης Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά των ζώντων δίθυρων μαλακίων (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 σημείο 3 στοιχείο α),

Εκτιμώντας:

ότι η απόφαση 97/427/ΕΚ της Επιτροπής (2) καθορίζει τους ειδικούς όρους εισαγωγής δίθυρων μαλακίων, εχινόδερμων, χιτωνόζωων και των ζώντων θαλάσσιων γαστερόποδων καταγωγής Αυστραλίας 7

ότι η απόφαση 97/562/ΕΚ της Επιτροπής (3) καθορίζει τους ειδικούς όρους εισαγωγής δίθυρων μαλακίων, εχινόδερμων, χιτωνόζωων και θαλάσσιων γαστερόποδων καταγωγής Ταϊλάνδης και ότι οι όροι αυτοί εφαρμόζονται στα αποστειρωμένα προϊόντα ή σε αυτά που έχουν υποστεί θερμική επεξεργασία υπό τους όρους που προβλέπονται στην απόφαση 93/25/ΕΟΚ της Επιτροπής (4), όπως τροποποιήθηκε από την απόφαση 97/275/ΕΚ (5) 7

ότι πρέπει, άρα, να προστεθούν η Αυστραλία και η Ταϊλάνδη στον κατάλογο των τρίτων χωρών από τις οποίες επιτρέπεται η εισαγωγή δίθυρων μαλακίων, εχινόδερμων, χιτωνόζωων και των ζώντων θαλάσσιων γαστερόποδων, ο οποίος καταρτίσθηκε με την απόφαση 97/20/ΕΚ της Επιτροπής (6) 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 97/20/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 28 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 268 της 24. 9. 1991, σ. 1.

(2) ΕΕ αριθ. L 183 της 11. 7. 1997, σ. 38.

(3) Βλέπε σελίδα 9 της παρούσας Επίσημης Εφημερίδας.

(4) ΕΕ αριθ. L 16 της 25. 1. 1993, σ. 22.

(5) ΕΕ αριθ. L 108 της 25. 4. 1997, σ. 52.

(6) ΕΕ αριθ. L 6 της 10. 1. 1997, σ. 46.

ΠΑΡΑΡΤΗΜΑ

«ΠΑΡΑΡΤΗΜΑ

Κατάλογος των τρίτων χωρών από τις οποίες επιτρέπεται η εισαγωγή δίθυρων μαλακίων, εχινόδερμων, χιτωνόζωων και θαλάσσιων γαστερόποδων με οποιαδήποτε μορφή που προορίζονται για ανθρώπινη κατανάλωση

Ι. Τρίτες χώρες που αποτελούν αντικείμενο ειδικής απόφασης βάσει της οδηγίας 91/492/ΕΟΚ του Συμβουλίου

Αυστραλία

Χιλή

Νότιος Κορέα

Μαρόκο

Περού

Τουρκία

ΙΙ. Τρίτες χώρες που μπορούν να αποτελέσουν αντικείμενο προσωρινής απόφασης βάσει της οδηγίας 95/408/ΕΚ

Καναδάς

Ηνωμένες Πολιτείες Αμερικής

Γροιλανδία

Νήσοι Φερόε

Νέα Ζηλανδία

Ταϊλάνδη (μόνο για τα αποστειρωμένα προϊόντα ή για αυτά που έχουν υποστεί θερμική επεξεργασία υπό τους όρους που προβλέπονται στην απόφαση 93/25/ΕΟΚ της Επιτροπής.)»
ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Ιουλίου 1997 για την τροποποίηση της απόφασης 97/252/ΕΚ της Επιτροπής για την κατάρτιση των προσωρινών καταλόγων επιχειρήσεων τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα που προορίζονται για κατανάλωση από τον άνθρωπο (Κείμενο που παρουσιάζει ενδιαφέρον για τον ΕΟΧ) (97/598/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών καταλόγων επιχειρήσων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας και ζώντα δίθυρα (1), όπως τροποποιήθηκε από την απόφαση 97/34/ΕΚ (2), και ιδίως το άρθρο 2 παράγραφος 1 και το άρθρο 7,

Εκτιμώντας:

ότι με την απόφαση 95/340/ΕΚ της Επιτροπής (3), όπως τροποποιήθηκε τελευταία με την απόφαση 96/584/ΕΚ (4), καταρτίστηκε κατάλογος των τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα που προορίζονται για κατανάλωση από τον άνθρωπο 7

ότι, για τις χώρες που εμφαίνονται στον κατάλογο αυτό, οι όροι υγειονομικού ελέγχου και η κτηνιατρική πιστοποίηση που απαιτούνται για την εισαγωγή γάλακτος και προϊόντων με βάση το γάλα καθορίστηκαν με την απόφαση 95/343/ΕΚ της Επιτροπής (5), όπως τροποποιήθηκε τελευταία από την απόφαση 97/115/ΕΚ (6) 7

ότι με την απόφαση 97/252/ΕΚ της Επιτροπής (7) καταρτίστηκαν προσωρινοί κατάλογοι επιχειρήσεων τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα που προορίζονται γαι ανθρώπινη κατανάλωση 7

ότι μετά από κοινοτική επιτόπια επιθεώρηση διαπιστώθηκε για τη Βουλγαρία αφενός η μη τήρηση των απαιτήσεων που ορίζονται από την κοινοτική νομοθεσία από ορισμένες επιχειρήσεις και αφετέρου η μη τήρηση των παρεχόμενων εγγυήσεων στην Επιτροπή από την αρμόδια αρχή 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 97/252/ΕΚ που αφορά τη Βουλγαρία αντικαθίσταται από το παράρτημα της παρούσας απόφαση.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 25 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 243 της 11. 10. 1995, σ. 17.

(2) ΕΕ L 13 της 16. 1. 1997, σ. 33.

(3) ΕΕ L 200 της 24. 8. 1995, σ. 38.

(4) ΕΕ L 255 της 9. 10. 1996, σ. 20.

(5) ΕΕ L 200 της 24. 8. 1995, σ. 52.

(6) ΕΕ L 42 της 13. 2. 1997, σ. 16.

(7) ΕΕ L 101 της 18. 4. 1997, σ. 46.

ΠΑΡΑΡΤΗΜΑ

Paνs: Bulgaria / Land: Bulgarien / Land: Bulgarien / Χώρα: Βουλγαρία / Country: Bulgaria / Pays: Bulgarie / Paese: Bulgaria / Land: Bulgarije / Paνs: Bulgαria / Maa: Bulgaria / Land: Bulgarien